*Par atklāta konkursa*

*“**Vieglo transportlīdzekļu piegāde”*

*(ID Nr. RS/2023/2) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**1. jautājums:**

Atklātā konkursa 5. daļa - Vieglais kompaktais (M1) (11 vienības).

Tehniskā specifikācijā, ir norādīts, ka maksimālais griezes moments ne mazaks par 250 Nm pie apgr/min.  
Vai ir iespējams samazināt prasību ne mazāk par 180 Nm pie apgr/min., lai palielinātu predendentu skaitu.

**Atbilde:**

Informējam, ka pamatojoties uz Iepirkuma komisijas 13.04.2023. lēmumu veikti grozījumi atklāta konkursa nolikumā attiecībā uz Tehniskās specifikācijas 5.daļu. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

**2. jautājums:**  
Vai iepirkuma priekšmeta 6.daļā varam piedāvāt līdzvērtīgu automašīnu no JB klases (mazā apvidus)? Un vai ir iespējams samazināt maksimālā griezes momentā prasību, sākot ar 120 Nm?

**Atbilde:**

Pretendentam ir jāpiedāvā tāda automašīna, kas ir atbilstoša Tehniskās specifikācijas prasībām iepirkuma priekšmeta 6.daļā.

Iepirkumu komisijas ieskatā iepirkuma priekšmeta 6.daļas tehniskajā specifikācijā (nolikuma 3.pielikums) prasība, ka *maksimālais griezes moments Nm pie apgr/min ne mazāks kā 150* ir objektīvi pamatota, samērīga un nepamatoti neierobežo konkurenci, līdz ar to attiecīgā prasība netiek grozīta.

Iepirkumu komisijas priekšsēdētāja Karīna Meiberga